SIRENS GREENTUBE………6 VALLETTA VIDEOSLOTS….2 (0-1), (3-1), (3-0), (0-0) Sirens Greentube irkupraw minn bidu kajman biex għelbu lit-tim tal-qiegħ Valletta Videoslots 6-2. Huma komplew il-kampjonat pożittiv tagħhom fejn tilfu biss kontra l-leaders San Ġiljan u jonqoshom biss punt biex jaċċertaw mit-tieni post li jfisser li jevitaw il-play-offs preliminari. It-tim minn San Pawl il-Baħar tħabat ftit aktar milli mistenni, b’Valletta joffru reżistenza fl-ewwel parti tal-logħba. Iżda meta Sirens ħadu l-vantaġġ ma kellhomx problemi biex jirbħu l-konfront. Valletta bdew tajjeb, rebħu l-ewwel sessjoni b’gowl uniku ta’ Ryan Mock u għalqu tajjeb fid-difiża. Sirens tjiebu fit-tieni sessjoni u meritatament temmew is-sessjoni minn fuq. Marc Grech u Paul Privitera dawru l-iskor, James Spiteri Staines ġab id-draw, iżda Edward Aquilina għamel l-iskor 3-2. Sirens ħarġu aktar determinati fit-tielet sessjoni u minbarra li sabu x-xibka, irnexxielhom irażżnu lill-avversarji, b’Valletta isibuha diffiċli biex joħolqu l-ispazju neċessarju u jkunu perikolużi biżżejjed għal-lasta ta’ Nicky Grixti. Penalty ta’ Clint Mercieca u doppjetta ta’ John Brownrigg assigurat ir-rebħa għat-tim ta’ Sasko Popovski. L-aħħar sessjoni kienet pjuttost formalità, b’Sirens jibqgħu jżommu l-kontroll tal-logħba. Valletta pruvaw jidħlu fil-logħba iżda fallew diversi okkażjonijiet fl-attakk. Sirens: N. Grixti, J. Zerafa Gregory, E. Aquilina (1), P. Privitera (1), M. Grech (1), A. Camenzuli, C. Mercieca (1), J. Ciantar, J. Brownrigg (2), C. Zammit, L. Caruana, L. Falzon, O. Gauci Valletta: R. Sciortino, J. Spiteri Staines (1), N. Farrugia, M. Mifsud, T. Agius, R. Mock (1), D. Saliba, N. Bonello Ghio, A. Mifsud, A. Agius, K. Galea, M. Lanzon, R. Bonnici Referees: Alex De Raffaele, Stefan Licari TA’ XBIEX AMIGOS………14 OTTERS NIVEA…………….8 (4-2), (6-2), (2-2), (2-2) Ta’ Xbiex kisbu t-tieni rebħa fil-kampjonat u inċidentalment ukoll fuq Otters Nivea b’distakk ta’ sitt gowls. Otters urew titjib mill-konfront tal-ewwel rawnd li kienu tilfu 14-4 iżda żammew ir-ritmu mal-avversarji għal madwar sessjoni u nofs, biex minn hemm il-logħba kienet bla storja. Otters kienu marru minn fuq darbtejn fl-ewwel sessjoni b’gowls ta’ Andrew Magri, iżda wara li Ta’ Xbiex dawru l-iskor, qatt ma kienu minn taħt u rnexxielhom imorru 6-2 minn fuq sat-tieni sessjoni. Otters reġgħu daħlu fil-logħba b’żewġ gowls konsekuttivi, iżda Ta’ Xbiex prattikament għalqu l-logħba b’erba’ gowls li bihom daħlu jistrieħu 10-4 minn fuq. L-andament fiż-żewġ sessjonijiet sussegwenti naqas mhux ftit, b’Otters jippruvaw jagħmlu t-telfa rispettabbli. Ta’ Xbiex xorta baqgħu jikkontrollaw il-logħba u wara li fl-aħħar sessjoni kienu 14-6, gowls minn Chris Teuma u Aidan Falzon irnexxielhom jagħlqu ftit id-distakk finali. Ta’ Xbiex: M. Vassallo, T. Gambin, M. Manara (1), L. Hyzler, B. Cachia (2), K. Mock (3), L. Galea (2), G. Blundell (2), E. Carabott (1), G. Sammut (1), K. Tanti (2), N. Saliba, L. Pace Otters: K. Schembri, A. Magri (2), D. Dimech, C. Teuma (1), C. Bugeja (2), G. Mizzi, S. Dimech, K. Scicluna, E. Gravina, A. Falzon (1), G. Sammut, M. Sciberras (2) Referees: Massimo Angileri, Neville Mercieca Kampjonat Premier Illum Sirens v Valletta                  6-2 Għada Exiles v Sliema                   4.15pm San Ġiljan v Neptunes      5.30pm Kif Jinsabu L              R             D             T              F              K             Pti San Ġiljan            4              4              0              0              39           19           12 Sirens                    5              4              0              1              39           35           12 Sliema                  4              2              0              2              33           29           6 Neptunes             4              2              0              2              36           33           6 Exiles                    4              1              0              3              23           35           3 Valletta                 5              0              0              5              20           39           0 Kampjonat tal-Ewwel Diviżjoni Illum Ta’ Xbiex v Otters                  14-8 Għada Marsaskala v Birżebbuġa  3.00pm Kif Jinsabu L              R             D             T              F              K             Pti Birżebbuġa         4              4              0              0              48           21           12 Marsaskala         4              3              0              1              33           23           9 Ta’ Xbiex             5              2              0              3              44           38           6 Otters                  5              0              0              5              26           69           0